# Borja Domecq Solís

Francisco de Borja Domecq y Solís, més conegut com a Borja Domecq Solís, (Pamplona, octubre de 1945 - Mèrida, 23 de març de 2020) va ser un empresari i ramader boví de curses de braus espanyol. Va ser responsable de la creació de les agrupacions de caps de bestiar brau Vegahermosa i Jandilla, conegudes com les de l'estel.

## Biografia

Va néixer a Pamplona en el si d'una de les famílies més destacades de l'estirp ramadera i cellerera Domecq. Fill de Juan Pedro Domecq Díez i Matilde Solís Beaumont, net del també ramader i cellerer Juan Pedro Domecq y Núñez de Villavicencio, precursor de la ramaderia Domecq, i germà dels també criadors de bous braus Fernando i Juan Pedro Domecq, va créixer a Jerez de la Frontera, lloc d'origen dels seus pares.
Va ser el titular de la vacada Domecq ubicada a la finca que la família tenia a Vejer de la Frontera, prop de Cadis, reconeguda per l'estrella del ferro familiar creat el 1943. Va ser el continuador dels estudis de genètica iniciats pel seu pare i els seus oncles Pedro, Salvador i Álvaro Domecq a la dècada de 1950, pioners en la millora genètica dels caps de bestiar perquè coincideixin amb la casta Domecq.
Després de crear-se la ramaderia brava Zalduendo per part del seu germà Fernando, l'any 1987 va prendre la direcció de part d'ella a partir del la qual va formar el seu propi ferro, el de Jandilla, situant-la entre les ramaderies espanyoles de primera línia, anunciada a la majoria de les fires taurines de major rellevància durant més de trenta anys. Jandilla va tenir presència en altres ramaderies espanyoles, com a Fuente Ymbro, el Parralejo o Daniel Cruz, i americanes. Els caps de bestiar van ser traslladats des d'Andalusia fins a la finca extremenya Don Tello, a Mèrida. L'any 2016 va cedir la gestió de la mateixa al seu fill Borja Domecq Nogera.
Va crear un segon ferro, el de Vegahermosa, l'any 2002 amb genètica procedent de caps de bestiar Domecq. Va formar part de la junta directiva de la Unió de Criadors de Braus entre els anys 2011 i 2017, així com també va ser l'impulsor i el president de Fedelidia, una federació que engloba a les cinc associacions ramaderes dedicades a la producció de carn de brau de raça autòctona, un certificat de traçabilitat atorgat pel Ministeri d'Agricultura, Alimentació i Medi Ambient d'Espanya al reial decret 505/2013, de 25 de juny, i que engloba a més de mil explotacions ramaderes.

## Vida personal

Va estar casat amb Fátima Noguera Espinosa, matrimoni del que va tenir dos fills: Borja i Fátima.
L'any 2009, mentre assistia al lliurament de premis de la Federació Taurina Extremenya, va sofrir un edema pulmonar agut, pel qual va ser ingressat a l'UCI de l'hospital de Mèrida. Va morir als setanta-quatre anys a l'Hospital General de Mèrida, on havia ingressat un dia abans, a conseqüència de la COVID-19 que va generar la pandèmia per coronavirus de 2019-2020.

## Vegeu també

* Tauromàquia
* Cursa de braus
* Vi de Jerez
* Pandèmia per coronavirus de 2019-2020

## Referències

* 1 2 3 «Muere Borja Domecq, ganadero de Jandilla, por coronavirus» (en castellà). ABC.es, 23-03-2020. [Consulta: 24 març 2020].
* 1 2 3 «Fallece por coronavirus Borja Domecq, uno de los grandes ganaderos de bravo» (en castellà). LaVanguardia.com, 23-03-2020. [Consulta: 24 març 2020].
* ↑ «Muere el ganadero Borja Domecq Solís». AlToroMéxico.com. [Consulta: 24 març 2020].
* 1 2 «Fallece por coronavirus en Mérida el ganadero Borja Domecq, propietario de Jandilla» (en castellà). Hoy.es, 23-03-2020. [Consulta: 24 març 2020].
* 1 2 3 «Fallece el ganadero Borja Domecq Solís de una neumonía provocada por el coronavirus» (en castellà). Agroinformación.com, 23-03-2020. [Consulta: 24 març 2020].
* 1 2 3 4 Bayot, Jesús. «Fallece a los 75 años por coronavirus Borja Domecq Solís, ganadero de Jandilla» (en castellà). ABC.es, 23-03-2020. [Consulta: 24 març 2020].
* ↑ «Muere Borja Domecq, ganadero de Jandilla, por coronavirus» (en castellà). ABC.es, 23-03-2020. [Consulta: 24 març 2020].
* ↑ Del Moral, Álvaro R. «Fallece el ganadero Borja Domecq» (en castellà). ElCorreoWeb.es. [Consulta: 24 març 2020].
* ↑ Zabala de la Serna. «Muere Borja Domecq, ganadero de la emblemática Jandilla, a los 74 años a causa del coronavirus» (en castellà). ElMundo.es, 23-03-2020. [Consulta: 24 març 2020].
* ↑ «Antonio Bañuelos: “El criterio y el sentido común de Borja Domecq serán difíciles de igualar”» (en castellà). Cultoro.es, 23-03-2020. Arxivat de l'original el 2020-10-08. [Consulta: 24 març 2020].
* ↑ «Elegidos los candidatos extremeños para la Unión de Criadores» (en castellà). Hoy.es, 21-12-2011. [Consulta: 24 març 2020].
* ↑ «La UCTL aprobó sus cuentas anuales y los presupuestos en su Asamblea General» (en castellà). Fegas.com, 18-04-2016. [Consulta: 24 març 2020].
* ↑ «Las virtudes de la carne de lidia, reconocidas con el sello de raza autóctona» (en castellà). ABC.es, 18-01-2016. [Consulta: 24 març 2020].
* ↑ «La demanda de carne de lidia anima a las ganaderías de reses bravas» (en castellà). Hoy.es, 11-03-2019. [Consulta: 24 març 2020].
* ↑ «Real Decreto 505/2013, de 28 de junio, por el que se regula el uso del logotipo "raza autóctona" en los productos de origen animal». BOE.es, 28-06-2013. [Consulta: 24 març 2020].
* ↑ «La UCTL homenajea la trayectoria de Victorino Martín en su Asamblea» (en castellà). Feagas.com, 08-05-2017. [Consulta: 24 març 2020].
* ↑ «El ganadero Borja Domecq ingresa en estado grave en el Hospital de Mérida» (en castellà). Hoy.es, 27-03-2009. [Consulta: 24 març 2020].
* ↑ «El ganadero Borja Domecq sigue grave en la UCI pero no se teme por su vida» (en castellà). LInformación.com. [Consulta: 24 març 2020].